แบงก์เปิดสาขาในห้างฯ22พ.ค.
ธนาคารกสิกรไทย-กรุงเทพ-กรุงไทย-ไทยพาณิชย์แจ้งเปิดให้บริการสาขาในห้างสรรพสินค้าที่ไม่อยู่ในจุดเสี่ยง 22 พ.ค.นี้
20 พ.ค. 2553

ธนาคารกสิกรไทย-กรุงเทพ-กรุงไทย-ไทยพาณิชย์แจ้งเปิดให้บริการสาขาในห้างสรรพสินค้าที่ไม่อยู่ในจุดเสี่ยง 22 พ.ค.นี้
รายงานข่าวจากธนาคารกสิกรไทย แจ้งว่า ธนาคารกสิกรไทย กรุงเทพ กรุงไทย และไทยพาณิชย์ จะปิดให้บริการสาขาทั่วประเทศในวันศุกร์ที่ 21 พ.ค.นี้ และจะเริ่มเปิดให้บริการสาขาในห้างสรรพสินค้า ซึ่งไม่ได้อยู่ในจุดที่เสี่ยงในวันเสาร์ที่ 22 พ.ค.นี้
ธนาคารกสิกรไทย ในวันเสาร์ที่ 22 พ.ค.นี้ จะเปิดสาขาในห้างสรรพสินค้า 51 แห่งในกรุงเทพฯ จนถึงเวลา 16.00 น. และสาขาในห้างสรรพสินค้า 41 แห่งในต่างจังหวัดจนถึงเวลา 16.00 น. ส่วนเวลาปิด-เปิดในวันอาทิตย์ที่ 23 พ.ค.จะประเมินสถานการณ์อีกครั้งหนึ่ง  
ธนาคารกรุงไทย แจ้งว่า สาขาย่อยที่เปิดในห้างวันเสาร์-อาทิตย์นี้ จะปิดทำการ 15.00 น.
ธนาคารไทยพาณิชย์ แจ้งว่า วันเสาร์-อาทิตย์นี้ จะเปิดให้บริการสาย่อยในห้างตามปกติ ยกเว้นสาขาที่อยู่ในพื้นที่เสี่ยง
ธนาคารธนชาตและนครหลวงไทย แจ้งเปิดสาขาในห้างตามกติในวันเสาร์-อาทิตย์นี้โดยจะเปิดให้เวลาทำการตามปกติของแต่ละสาขา แต่จะปิดทำการพร้อมกันในเวลา 16.30 น. ทั้งนี้ขึ้นอยู่กับเวลาเปิดปิดศูนย์การค้าและอาคารที่สาขาตั้งอยู่
ธนาคารทหารไทย ซีไอเอ็มบีไทย และนครหลวงไทย กำลังพิจารณา
ธนาคารกรุงเทพ แจ้งว่ายังไม่พร้อมจะเปิดทำการช่วงวันเสาร์-อาทิตย์นี้ โดยจะเปิดทำการวันจันทร์ที่ 24 พ.ค.นี้